recursal/SuperWikiNEXT-32B huggingface dataset:
Marcus Spitz acroasin mense Decembri 2012 habet.
**Marcus Andreas Spitz** (natus *Mark Andrew Spitz* Modesto in oppido Californiae die 10 Februarii 1950) est quondam natator et novies Olympionices Americanus. Septem clipeos aureos in Olympiis aestivis 1972 Monaci habitis vicit, quorum omnes gradus praestitutos superaverunt. Quae res gesta triginta sex annos persistit, donec a Michaele Phelps superata est, etiam Americano, qui octo clipeos aureos in Olympiis aestivis 2008 Pecini vicit.

Spitz (dextra) et uxor (laeva) cum Geraldo Ford praeside et Elizabetha Ford primá dominá anno 1976.
Marcus Spitz et Suzy Weiner uxor die nuptiarum, Maio 1973.
Marcus Spitz ad primum iactum coniciendum in ludo basipilae (2008) se parat.
Ab anno 1968 ad annum 1972, Spitz novem clipeos aureos Olympicos, unum argenteum, unumque aeneum vicit, cum quinque clipeis aureis in Ludis Panamericanis, triginta una victoriis Unionis Athleticae Idioticae, et octo victoriis Societatis Athleticae Collegialis Nationalis. Illos annos triginta quinque novos mundi gradús habuit, quorum autem duo in probationibus erant privati. *Swimming World Magazine* eum appellavit mundanum anni natatorem annis 1969, 1971, et 1972. Tertius fuit athleta qui novem clipeos aureos Olympicos vicit. Olympiis Monacensibus confectis, Spitz a certamine recessit, anno vicensimo duo aetatis suae.

Inter eius avocamenta sunt navigatio, nartatio, et opera artis colligere.

Notae
-----

1. ↑  *Mark the Shark* ('Marcus Pistrix') per ludibrium iuvenis appellatus.
2. ↑  "International Jewish Sports Hall of Fame". Jewishsports.net. 10 Februarii 1950 .
3. ↑  "Mark Spitz". *Doc Counsilman: Making Waves*. Indiana University .
4. ↑  "Olympic Legends: Mark Spitz". Rediff.com. 10 Augusti 2004 .

Bibliographia
-------------

* Foster, Richard J. 2008. *Mark Spitz: the extraordinary life of an Olympic champion.* Praefatio Marcus Spitz; introductio Keith Jackson. Sanctae Monicae Californiae: Santa Monica Press. ISBN 9781595800398.
* Spitz, Mark, et Alan LeMond. 1976. *The Mark Spitz complete book of swimming.* Photographemata Neil Leifer. Novi Eboraci: Crowell. ISBN 069000690X.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Marcum Spitz** spectant. |

* Situs interretialis Marci Spitz proprius.
* Biographia in situ interretiali Marci Spitz proprio.
* Biographia classica Interretis Athletici (ESPN).
* De hoc homine in Indice Interretiali Pellicularum **(Anglice)**
* De Marco Spitz inter exitus Olympicos.
**Sextus Quintilius Valerius Maximus**, Alexandriae Troadis natus, fuit vir publicus Romanus, Senator, proconsul Achaeae, Consul anni 151, Proconsul Asiae anno 168 aut 169. Secundum fontes, Maximus omnia fecit, omnia officia retinuit una cum fratre Sexto Quintilio Condiano. Duo fratres etiam fuerunt scriptores in lingua Graeca de re rustica: titulus libri eorum fuit *Georgica*. Fratres postea a Commodo interfecti sunt. Filius eius Sextus Quintilius Condianus, consul ordinarius anni 180, erat.

Fontes
------

* Philostratus, *Vitae sophistarum* 2.1.11.
* Cassius Dio Cocceianus, *Historia Romana* 72.33, 73.5.
* *Historia Augusta* Commodus 4.

Bibliographia
-------------

* *Prosopographia Imperii Romani*, editio 2a, Q 27
* C. P. Jones, "A New Letter of Marcus Aurelius to the Athenians" in *Zeitschrift für Papyrologie und Epigraphik* vol. 8 (1971) pp. 161–163.


|  |  |  |
| --- | --- | --- |
| Antecessores: **Marcus Gavius Squilla Gallicanus et Sextus Carminius Vetus**  |  **Consul** 151cumSexto Quintilio Condiano | Successores: **Manius Acilius Glabrio Gnaeus Cornelius Severus et Marcus Valerius Homullus**  |
*Vide etiam paginam discretivam:* Pompeius (nomen)

**Sextus Pompeius** (quando natus sit mortuusve, nescimus) senator Romanus primo saeculo post Christum natum fuit.

Familia
-------

Avus eius Sextus Pompeius, consul anni 35 a.C.n. erat.

Cursus honorum
--------------

Anno 14 ipse consul ordinarius creatus post mortem Augusti primus cum collega Sexto Appuleio in verba Tiberii imperatoris iuravit et transitum imperii administravit. Anno 20 se Gnaeum Calpurnium Pisonem defensurum negavit. Anno 21 in senatu contra Manium Aemilium Lepidum consulem anni 11, qui provinciam Africam petebat, dixit. Anno 27 ad usque 30 ipse Asiam administrabat. Amicus fuit Ovidii Nasonis, quem anno 8 ad Pontum Euxinum relegatum valde adiuvit. Praeterea et familiaris Valerii Maximi auctoris, qui Pompeium in Asiam secutus est, et Germanici Caesaris erat.

Notae
-----

1. ↑  Tacitus Annales I 7
2. ↑  Der Neue Pauly, Stuttgardiae 1999, T. 10, c. 111
3. ↑  ibidem III 11
4. ↑  ibidem III 32
5. ↑  Ovidius, Epistulae ex Ponto 4,1; 4,4; 4,5; 4,15

|  |  |  |
| --- | --- | --- |
| Antecessores: **Gaius Silius Aulus Caecina Largus et Lucius Munatius Plancus**  |  **Consul** 14cumSexto Appuleio | Successores: **Drusus Iulius Caesar et Gaius Norbanus Flaccus**  |
**Rituale Romanum** est liber, qui modum celebrandi id est liturgiam celebrationum sacramentalium, quae non in missali, pontificali, benedictionali et breviario contentae sunt, describit, exempli gratia ritus baptismi, matrimonii etc.

Primum Rituale  , papa Paulo V regnante, anno 1614 editum est. Anno 1925 nova editio promulgata est. Post Concilium Vaticanum II, *Rituale romanum ex decreto Sacrosancti Oecumenici Concilii Vaticani II renovatum, auctoritate Pauli PP. VI editum, Ioannis Pauli PP II cura recognitum* promulgatum est.

Nexus externus
--------------

* Textus integer Ritualis Romani
* Rituale Romanum Pauli V Pontificis Maximi jussu editum ... SS.mi D. N. Pii Papae XII auctoritate ordinatum et auctum. Editio nona, juxta primam vaticanam post typicam. 1959 (Textus ante emendationes Concilii Vaticani II )
* De vetere *Rituali Romano* in *The Catholic Encyclopedia: an international work of reference* (Novi Eboraci: Appleton, 1907–1914) **(Anglice)**

Nota
----

1. ↑  *Rituale romanum Pauli Quinti Pontifici Maximi Iussu editum*
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

 -2 *Latinitas huius rei dubia est. Corrige si potes. Vide {{latinitas}}.*

Wikidata Seyhan Kurt
Res apud Vicidata repertae:Seyhan Kurt: imagoSeyhan Kurt: imago
*Nativitas*: 16 Decembris 1971; Bourgoin-Jallieu  
*Patria*: Turcia, Francia  

**Officium**

*Munus*: poëta, scriptor, sociologus  

**Seyhan Kurt** est poeta Francico-Turcus, scriptor, anthropologus, et sociologus.

Natus est Gratianopoli in communi Bourgoin-Jallieu in Francia. Studuit Lugduni apud Scholam Ioannis Jaurès. Picturae studuit in Francia et dramatibus et historiae artis in Smyrna provincia. Annis 1992 et 1993, picturas suas in stilo abstracto et oleum pingendi arte ostendit in duabus exhibitionibus in Mersin denique ars gallery ?. Linguae et literarum, sociologiae, et anthropologiae studuit. Investigationes architecturae et culturae urbana in Italia et Graecia suscepit. Gradus? accepit ab Ancyra Universitate ordinis linguae, historiae, et geographiae in anthropologiae. Anno 2020, Falih Rıfkı Atay *Oram Taymis* (1934) edidit, analysim politicam, sociologicam et anthropologicam observationum suarum per itinera in Anglia et Europa. In theoria et dolor societatis Ioannis Baudrillard simulatione laboravit. Commentarios conscripsit de cinematographia, architectura, immigratione, et arte moderna.

Librum suum *From Household to Home State"' editum ab İletişim Publication anno 2021 Liber eius in commentariolo* The Review of Life Studies *Tocii ab Ahmet Testici introductus est.*

Colloquia cum Seyhan Kurt de libro editae sunt in MediascopeTV, Artfulliving, Bisavblog et Hürriyet diarium?. Inter 1990 et 2017 nonnulla carmina eius in sermones Francogallicum, Anglicum, Theodiscum, Graecum, et Estonicum conversa sunt.

|  |  |
| --- | --- |
|  | Verba quae insequuntur vicificanda sunt ut rationibus qualitatis et Latinitatis propositis obtemperent. Quaesumus ut paginam emendes. |

Scripta
-------

* (1993) Kapa Gözlerini "Shut Your Eyes"
* (1995) Destinos "destiny"
* (1999) Hüznün Sözyitimleri "Speechlessness of Sadness"
* (2002) On Jean Baudrillard (unpublished? thesis)
* (2002) El Ilani "Hand-Out"
* (2004) Bizden Geçen Sular "Waters Running Through Us"
* (2012) Seyyah "The Voyager"
* (2017) Herkese ve Hiç Kimseye "To Everyone and No one"
* (2021) Haneden Ev Haline: *Türk Evi"nde Mimari, Düzenleme, Pratik* = *From Household to Home State: Architecture, Arrangement and Practice in "Turkish House"*?

Notae
-----

|  |  |
| --- | --- |
|  | Verba quae insequuntur vicificanda sunt ut rationibus qualitatis et Latinitatis propositis obtemperent. Quaesumus ut paginam emendes. |

1. ↑  Quidam situs interretialis.?
2. ↑  Quidam situs interretialis.?
3. ↑  Quidam situs interretialis.?
4. ↑  Quidam situs interretialis.?
5. ↑  Quidam situs interretialis.?
6. ↑  Quidam situs interretialis.?
7. ↑  Quidam situs interretialis.?
**Aëtus Aëti filius** (Graece Ἀετὸς τοῦ Ἀετοῦ, Hieroglyphice *Ȝyɜdws*, Demotice *Ȝyɜtws (sɜ) Ȝyɜtws*) fuit sacerdos religionis Aegypto-Graecae sub regno Ptolemaei V. Secundum inscriptionem tabulae Rosettanae Aëtus fuit anno 197/196 a.C.n. "pontifex Alexandri, et Deorum Soterum, et Deorum Adelphorum, et Deorum Euergetum, et Deorum Philadelphorum, et Dei Philopatoris", scilicet Alexandri magni, Ptolemaei I Soteris uxorisque Berenices, Ptolemaei II Philadelphi uxorisque sororisque Arsinoes, Ptolemaei III Euergetae uxorisque Berenices, Ptolemaei IV Philadelphi uxorisque sororisque Arsinoes, et loco ultimo Ptolemaei V qui tunc regnavit. Fuit fortasse nepos Aëti Apollonii filii qui ex Aspendo Pamphyliae ortus "strategus" meruit Ciliciae sub regno Ptolemaei II Philadelphi.

Bibliographia
-------------

* C. P. Jones, Christian Habicht, "A Hellenistic Inscription from Arsinoe in Cilicia" in *Phoenix* vol. 43 (1989)
* Joshua D. Sosin, "P.Duk.inv. 677: Aetos, from Arsinoite Strategos to Eponymous Priest" in *Zeitschrift für Papyrologie und Epigraphik* vol. 116 (1997) pp. 141–146 Textus
Wikidata Bagena
Res apud Vicidata repertae:
*Civitas*: Italia  
*Locus*: 45°30′53″N 8°7′40″E  
*Numerus incolarum*: 1 174  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Bugellensis  

**Geographia**

*Superficies*: 9.39 chiliometrum quadratum  
*Territoria finitima*: Canderium, Cossatum, Matasca, Mota Alciatorum, Vero  

**Tabula aut despectus**

Bagena: situsBagena: situs
Bagena
**Bagena** (-ae, *f.*) (seu *Benae*, *Baina*) (Italiane: *Benna*) est oppidum Italiae et municipium, in Regione Pedemontio et in Provincia Bugellensi situm.

Insigne
-------

* Municipium Italiae*Municipium Italiae*

Nexus interni
-------------

* Pedemontium,
* Provincia Bugellensis,
* Bugella (urbs).

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Voll. V.V. Torino 1833-1854

Nexus externi
-------------

* Situs publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Bagenam** spectant. |
| Sachmis |
| --- |
| Nomen Aegyptium |
| Hieroglyphica |  |
| Translitteratio | *śḫm.t* |

**Sachmis** (Aegyptie *sḫm.t* 'Potens', 'Fortis' in religione Aegyptia erat dea bellorum, morborum, et leaenarum. Cultus eius fontem praecipuum Memphidi habebat. Maritus suus erat Phthas (serius nomine Phthas-Socharis), filius Iphthimis.

Phra, Sol deus, Sachmin misit (hac in fabula aspectum malevolum Hathoris) ut mortales contra Solem insidias parantes exstirparet, sed tanto studio munus suum exsequebatur ut paene totum hominum genus necaret. Phra eam illusit ut cervisiam sanguineo colore tinctam potaret, et tam ebria fieret ut carnificiam non perficeret.

Eo quod causa haberetur morborum, ei preces offerebantur avertendorum et sanandorum morborum.

Bibliographia
-------------

* Germond, Philippe (1981). *Sekhmet et la protection du monde*. Lutetiae: Les Belles-Lettres.
* Hoenes, Sigrid-Eike (1978). *Untersuchungen zu Wesen und Kult der Göttin Sachmet*. Bonnae: R. Habelt Verlag.
* von Känel, Frédérique (1984). *Les prêtres-ouâb de Sekhmet et les conjurateurs de Serket*. Lutetiae: Presses Universitaires de France.

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Sachmem** spectant. |
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

| Rivaroxabanum |
| --- |
| Rivaroxabanum |
| Rivaroxabanum |
| Natura pharmacologia |
| Tempus semivitae biologicum: 5 — 9 h |

**Rivaroxabanum** est factoris Xa inhibitor atque substantia anticoagulans in thrombosibus venosis tractandis. Usus additus embolismorum pulmonum sive providentiae apoplexiae cerebri est.

Natura Rivaroxabani
-------------------

### Natura chemica

Rivaroxabanum oxazolidonorum est. Nomen chemicum est (S)-5-chloro-N-{2-oxo-3-[4-(3-oxomorpholin-4-yl)phenyl]-1,3-oxazolidin-5-ylmethyl]-thiopheno-2-carbamidum. 

Rivaroxabanum est substratum cytochromatis CYP3A4. 
Massa molaris est 435.88 g/mol.

Nexus interni
-------------

* Fibrillatio atrialis
* Sanguis
* Thrombosis

Notae
-----

1. ↑  Camm AJ, Lip GYH, De Caterina R et al. (2012). "2012 focused update of the ESC Guidelines for the management of atrial fibrillation: An update of the 2010 ESC Guidelines for the management of atrial fibrillation". *Eur Heart J* **33**: 2719-47
2. ↑  Apixabani interactionum effectus **(Anglice)**
Wikidata Ioannes Owenus (theologus)
Res apud Vicidata repertae:Ioannes Owenus (theologus): imagoIoannes Owenus (theologus): imago
*Nativitas*: 1616; Stadhampton  
*Obitus*: 24 Augusti 1683; Ealing  
*Patria*: Britanniarum Regnum  

**Officium**

*Officium*: Dean of  
*Munus*: theologus, politicus, clericus  
*Patronus*: Universitas Oxoniensis
**Consociatio**

*Religio*: Calvinismus, Puritanus
**Memoria**

*Sepultura*: Bunhill Fields Burial Ground  

**Ioannes Owenus** (Anglice *John Owen*, 1616–24 Augusti 1683) fuit theologus, clericus, breviter politicus, et academicus in Universitate Oxoniensi in Anglia.

Owenus ab utrique Presbyteriani atque Anglicanis dissentiebat, et praestantissimus Congregationalistarum theologus saeculo septimo decimo fuit. Hac ratione, non voluit ecclesiam ab omnibus aliis ecclesiis seiungam esse, sed modo tenere, omnem potestatem ecclesiae regiminis singulis congregationibus a Christo dedisse.

Eius magnum opus est "Θεολογούμενα Παντοδαπά" ('Theologiae Ubique'), historia theologiae. Saeculo vicensimo late oblitterabatur, quia omissum est ab eius operibus, cum *Banner of Truth* ea iterum edidit, cumque deminutione generali facultatis textus Latinos legendi.

Notae
-----

1. ↑  De nomine videas editionem.

Nexus externi
-------------

|  |  |
| --- | --- |
|  | **Lexica biographica:**  • Gran Enciclopèdia Catalana • Encyclopædia Britannica • Deutsche Biographie |
**Sacri ordines** in ecclesiis Christianis sunt praecipuae partes sive munera intra ecclesiam. Ordinum structura et significatio inter ecclesias differant: Cum in ecclesiis Catholicis et Orthodoxis ordinatio sacramentum habeatur, in ecclesiis ex reformatione ortis, si quidem exstiterit, merum ministerium ad tempus subitum est.

In Ecclesia Catholica
---------------------

Sacramentum ordinis est sacramentum Catholicum. Ex canone 1008  Codicis Iuris Canonici:

*Sacramento ordinis ex divina institutione inter christifideles quidam, charactere indelebili quo signantur, constituuntur sacri ministri, qui nempe consecrantur et deputantur ut, pro suo quisque gradu, novo et peculiari titulo Dei populo inserviant.*[1]

Ordines sunt episcopatus et presbyteratus et diaconatus, qui *conferuntur manuum impositione et precatione consecratoria, quam pro singulis gradibus libri liturgici praescribunt*. (can. 1009, §2)

Ante Concilium Vaticanum Secundum conferebantur etiam ordines minores: subdiaconatus, acolythatus, lectoratus, exorcistatus, ostiariatus.

### Tria munera

Theologia Catholica docet trium Christi munerum (sc. prophetae, sacerdotis, regis) plenitudinem episcopali consecratione in episcopos conferri,[2] ut et ipsi sub auctoritate papali una cum sacerdotibus et diaconis *munus regendi, munus docendi et munus sanctificandi* Christum imitantes exerceant.[3]

Codex Iuris Canonici (1983) usitatas trium munerum appellationes vocibus liturgiae, verbi et caritatis interpretatur:
*Qui constituti sunt in ordine episcopatus aut presbyteratus missionem et facultatem agendi in persona Christi Capitis accipiunt, diaconi vero vim populo Dei serviendi in diaconia liturgiae, verbi et caritatis*. (§ 1009)

Notae
-----

1. ↑  Usque ad rescriptum Omnium in mentem motu proprio a Benedicto XVI anno 2009 edito canon 1009 finivit: ... ut pro suo quisque gradu in persona Christi Capitis munera docendi, sanctificandi et regendi adimplentes Dei populum pascant."
2. ↑  CONSTITUTIO DOGMATICA DE ECCLESIA LUMEN GENTIUM, cap. 21
3. ↑  CHRISTUS DOMINUS, II,11 et saepius.

Nexus externus
--------------

* De sacramento ordinis secundum Catechismum Catholicae Ecclesiae
Visio aeroportus
**Aeroportus Stutgardiae** (IATA: **STR**, ICAO: **EDDS**) seu  **Aëroportus "Manfredus Rommel"** est aeroportus internationalis capitis rei publicae foederalis Germaniae Badeniae-Virtembergiae, maximus in Badenia-Virtembergia, sextus in Germania. Aeroportus Stutgardiae a meridie Stutgardiae locatur, atque fere 10 km a media urbe abest. Partes maiores aëroportus in communibus Leinfelden-Echterdingen et Filderstadt iacent. 

Aedificia Aëroportus ac Mercatus Stutgardiensis

Situs
-----

Statio ferriviaria traminum velocium *Flughafen/Messe* (Aëroportus/Mercatus)
Ad aeroportum exitus autovialis (Autovia numeri 8)
Aëroportus in agrorum planitiei (Theodisce: *"Filder-Ebene"*) medias finis inter Stutgardiam australem et Eslingam. Aëroportus aedificia vectorum in regione Leinfelden-Echterdingen versantur, aërodromus invicem maximam partem in regione Filderstadt ac minimam partem et Stutgardiae (Plieningen) et Neuhausen et Scharnhausen est.

Sub aëroportum mercatus novi Stutgardiae (Theodisce: 'Neue Messe Stuttgart') loca vicina sunt. Itaque statio ferroviaria (anno 1993 aperta) ab anno 2008 *„Flughafen/Messe"* appellata est.

Notae
-----

1. ↑  Nomen theodiscum non*"Filder"* sed *"Felder"* est. Ex commutatione mediaevale pronuntiationem discrepantem in hac Germaniae regione exculta est.

Nexus interni
-------------

* Suebia

Nexus externi
-------------

* Aeroportus Stutgardiae (*Flughafen Stuttgart*) situs interretialis **(Theodisce)**
Ioannes Paisley
**Ioannes Paisley**, vulgo plene *Ian Richard Kyle Paisley* (Ardmachae natus die 6 Aprilis 1926; die 12 Septembris 2014 mortuus), alumnus scholae evangelicae iuxta Barry, est vir publicus et clericus, Hiberniae Septentrionalis incola. Fuit dux Factionis Unionistarum Democraticae (DUP) cuius conditor est, et Primus Minister Hiberniae Septentrionalis usque ad decessum ab officio 5 die Junii 2008. Paisley etiam est praedicator Ecclesiae Liberae Presbyterianae et defensor constans causae Protestantismi.

Paisley fuit etiam legatus apud Parlamentum Britannicum a die 26 Iunii 1970 usque ad diem 6 Maii 2010 munere populi North Antrim functus est, quo tempore cathedram resignavit, successore filio suo Ioanne iuniore.

Bibliographia
-------------

Martinus McGuinness (ad sinistram partem) Hiberniae Septentrionalis primus minister vicarius et Ioannes Paisley, primus minister, cum Alexandro Salmond Scotiae primo ministro anno 2008 picti
* Henry McDonald, "Ian Paisley, DUP firebrand turned peacemaker, dies aged 88" et "Ian Paisley: from Northern Irish ayatollah to Chuckle Brother" in *The Guardian* (12 Septembris 2014)

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Ioannem Paisley** spectant. |

* Ioannis Paisley pagina interretialis

Primi ministri et vicarii Hiberniae Septentrionalis

|  |  |
| --- | --- |
|  |  |
| 

|  |  |
| --- | --- |
| Primi ministri*First ministers* | David Trimble • Ioannes Paisley • Petrus Robinson • Arlene Foster |
| Primi ministri vicarii*Deputy first ministers* | Iacobus Mallon • Marcus Durkan • Martinus McGuinness • Michaela O'Neill |

*Opus geopoliticum • Porta Unionis Europaeae**Capsae cognatae:* Primi ministri Regni Britanniarum 1945– • Primi ministri Cambriae • Primi ministri Scotiae |
|  |
Wikidata Ioannes Papanin
Res apud Vicidata repertae:Ioannes Papanin: imagoIoannes Papanin: imago
*Nativitas*: 14 Novembris 1894; Sebastopolis  
*Obitus*: 30 Ianuarii 1986; Moscua  
*Patria*: Imperium Russicum, Unio Sovietica  

**Officium**

*Officium*: deputy of the Supreme Soviet of the Soviet Union  
*Munus*: polar explorer, scriptor, miles, politicus, geographus  
*Patronus*: Shirshov Institute of Oceanology, Ivan Dmitrievich Papanin Institute of Biology of Inland Waters
**Consociatio**

*Factio*: Factio Communistica Unionis Sovieticae  

**Memoria**

*Laurae*: Order of Lenin, Medal "For the Victory over Japan", Medal "For the Victory over Germany in the Great Patriotic War 1941–1945", Order of the Red Banner, Hero of the Soviet Union, Order of the October Revolution, Order of the Patriotic War 1st class, Jubilee Medal "XX Years of the Workers' and Peasants' Red Army", Order of Nakhimov, 1st class, Order of the Red Banner of Labour, Order of Friendship of Peoples, Order of the Red Star, Medal "For the Defence of Moscow", Medal "For Battle Merit", Medal "For the Defence of the Soviet Transarctic", Medal "Veteran of Labour", Hero of the Soviet Union, Order of Lenin, Order of Lenin, Order of Lenin, Order of Lenin, Order of Lenin, Order of Lenin, Order of Lenin, Order of Lenin, Order of the Red Banner, Order of the Red Banner of Labour, Jubilee Medal "In Commemoration of the 100th Anniversary of the Birth of Vladimir Ilyich Lenin", Jubilee Medal "Twenty Years of Victory in the Great Patriotic War 1941–1945", Jubilee Medal "Thirty Years of Victory in the Great Patriotic War 1941–1945", Jubilee Medal "Forty Years of Victory in the Great Patriotic War 1941–1945", Jubilee Medal "30 Years of the Soviet Army and Navy", Jubilee Medal "40 Years of the Armed Forces of the USSR", Jubilee Medal "50 Years of the Armed Forces of the USSR", Jubilee Medal "60 Years of the Armed Forces of the USSR", Medal "In Commemoration of the 800th Anniversary of Moscow", Medal "In Commemoration of the 250th Anniversary of Leningrad", Q16700213, Honorary Citizen of Crimea  
*Sepultura*: Sepulcretum Novodevicense  

**Ioannes Demetrii filius Papanin** (Russice Иван Дмитриевич Папанин, tr. *Ivan Dmitrievič Papanin*; Sebastopoli natus die 14 [26] Novembris 1894, Moscuae mortuus die 30 Ianuarii 1986) fuit explorator regionis Arcticae Sovieticus. Praefectus fuit expeditionis in statione glaciali fluitanti (prima in mundo) nomine *Severnyj poljus-1* ("Северный полюс-1", i.e. 'Polus arcticus-1'), quae die 21 Maii 1937 loco prope polum arcticum viam suam incepit, die 19 Februarii 1938 prope litus orientale Groenlandiae finitam. Bis (annis 1937 et 1940) titulo Herois Unionis Sovieticae atque nonnullis aliis signis laudis ornatus est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ioannem Papanin** spectant. |

|  |  |
| --- | --- |
|  | **Lexica biographica:**  • Большая российская энциклопедия |
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

**Thiocyanas** (olim *rhodanidum* sive *rhodanas*) est radix formula SCN,? anion.? Thiocyanas est analogus cyanadi cum oxygenium in sulphur commutetur. Productio eius est reactio sulphuris cum cyanido:

CN− + S → SCN−
aut thiosulphas cum cyanido:

S2O32− + CN− → SCN− + SO32−
Altera ex his in corpore humano ad alvum cyanido purgandum adhibetur.

Cum ferro (III) ionte dat pentaaqua(thiocyanato-*N*)ferras (III) ion [Fe(NCS)(H2O)5]2+ sanguineus, **rhodanas** appellatur; **rhodanidum** quoque nominatur ut halidum quia thiocyanogenium pseudohalogenium videtur.

Acidum et sal
-------------

* HSCN, Acidum thiocyanicum
* KSCN, Kalium thiocyanicum (i.e. Kalii Thiocyanas)
* NaSCN, Natrium thiocyanicum (i.e. Natrii Thiocyanas)

Notae
-----

1. ↑   Fons nominis Latini desideratur *(addito fonte, hanc formulam remove)*
*Vide etiam paginam discretivam:* Ebola

*Ebolavirus.*
**Ebola febris haemorrhagica,** simpliciter **Ebola,** est gravissimimus morbus epidemicus et zoonosis, accurate infectio, cuius causa est *Ebolavirus.* Hic morbus ex  flumine Ebola in Congo appellatur, ubi primus aeger notus apparuit. Indicia sunt febris ac dolor faucium, musculorum, et capitis, postquam adflictati sunt, duobus post diebus usque tria spatia septem dierum. Nausea laborantur, necnon vomitu et debilitatione iecoris renumque. Summa inter 50 centesimas et 90 centesimas hominum hoc morbo adflictorum post paucos dies moriuntur. Virus affigi potest cum contactu sanguine vel umoribus corporis hominis infecti vel alii animalis. Cui vector est vespertilio, qui autem ipse morbo non affectatur.

Nexus interni
-------------

* 2014 Africae Occidens Ebola Eruptio
* Pandemia

Nexus externus
--------------

* Nuntii de ebola apud Institutum Robertus Koch (Germanice)

Notae
-----

1. ↑  "Ebola virus disease Fact sheet N°103," World Health Organization, 1 Martii 2014.
**Marcus Aemilius M.f. Paullus** (natus saeculo 4 aut 3 a.C.n. mortuus post annum 255 a.C.n.) fuit vir publicus Romanus.

Familia
-------

Filius eius Lucius Aemilius Paullus (consul annis 219 et 216 a.C.n.) eius filius fuit.

Cursus honorum
--------------

Aemilius anno 255 a.C.n. inter Primum Bellum Punicum una cum Servio Fulvio M.f. Paetino Nobiliore consul Romanus fuit. Consules in Africam navigabant, ut exercitum Marci Atilii Reguli servarent, qui anno superiore cladem a Poenis acceperat. Classem Karthaginiensium vicerunt, sed domum revertentes apud  Camerinam in Sicilia insula sitam naufragio affecti sunt. Tamen proconsules anno sequente triumphaverunt de Poenis.

Bibliographia
-------------

* Der Neue Pauly T. 1, c. 182

Notae
-----

1. ↑  Polybius I 36,10 - 37

|  |  |  |
| --- | --- | --- |
| Antecessores: **Lucius Manlius A.f. Vulso Longus et Quintus Caedicius Q.f.**  |  **Consul** 255 a.C.n.cumServio Fulvio M.f. Paetino Nobiliore | Successores: **Gnaeus Cornelius Scipio Asina II et Aulus Atilius A.f. Calatinus II**  |
**Marcus Aemilius Lepidus** (nescimus, quando natus sit, mortuus anno 33) senator Romanus et pronepos Marci Aemilii Lepidi triumviri fuit. Pater Aemilius Lepidus Paullus anno 34 a.C.n. consul suffectus et postea censor creatus est.   

Ipse anno 6 consulatum ordinarium administravit et postea legatus Augusti pro praetore Pannoniae *ornamenta triumphalia* accepit, Tiberius autem qui hoc bello exercitui universo imperaverat cum Augusto triumphum celebravit ; tum ab anno 14 legatus Hispaniae Citerioris factus est. Anno 20 Gnaeum Calpurnium Pisonem in senatu defendit. Ab anno 26 ad usque 28 proconsul Asiam rexit. Anno 22 sumptibus suis Basilicam Aemiliam in pristinum splendorem reddidit. Anno 32 a Marco Valerio Messalla Messalino propter potentiam in senatu incusatus incolumis evenit. Anno 33 mortuus est. Tacitus scripsit: *"Obiit eodem anno et M. Lepidus de cuius moderatione atque sapientia in prioribus libris satis conlocavi. Meque nobilitas diutius demonstranda est: quippe Aemilium genus fecundum bonorum civium, et qui eadem familia corruptis moribus, inlustri tamen fortuna egere."*

Filia Aemilia Lepida Druso Iulio Caesari nupsit, filius adoptatus Marcus Aemilius Lepidus familiaris Caligula et sororis Iuliae Drusillae maritus a Caligula anno 39 caesus est.

Notae
-----

1. ↑  Dio Cassius 56.12 et 17
2. ↑  Tacitus, Annales III 11,2
3. ↑  Tacitus, Annales VI 5
4. ↑  Annales VI 27,2

|  |  |  |
| --- | --- | --- |
| Antecessores: **Lucius Valerius Messalla Volesus et Gnaeus Cornelius Cinna Magnus**  |  **Consul** 6 cumLucio Arruntio | Successores: **Quintus Caecilius Metellus Creticus Silanus et Aulus Licinius Nerva Silianus**  |
Regii Lepidi:Nova Statua Marci Aemilii Lepidi
 **Marcus Aemilius Lepidus** (natus die ingnoto – mortuus anno 152 a.C.n.) fuit vir consularis Romanus.

Cursus honorum
--------------

Aemilius 201 a.C.n. legatus in Graeciam ad Ptolemaeum V regem Aegyptiorum et Philippum V regem Macedonum missus est. Fuit aedilis curulis anno 193, praetor Siciliae (191) et consul I (anno 187 a.C.n. una cum Gaio Flaminio C.f.). Hoc anno Marcus Aemilius Lepidus cum Liguribus pugnavit, quo bello duas aedes vovit, Dianae et Iunoni Reginae. Eodem anno claram viam quae e Placentia ad Ariminum ducebat aedificari iussit. Haec via et tota regio in eius honorem nomen 'Aemilia' acceperunt. Anno 183 IIIvir colonias Romanas Parmam et Mutinam deduxit. Lepidus, qui iam ab anno 199 a.C.n. pontifex cooptatus erat, anno 180 a.C.n. Pontifex Maximus creatus est. Anno 179 censor factus, dehinc sexies *princeps senatus* appellatus est. Anno quo censor fuit templa Dianae et Iunonis Reginae dedicavit, quod factum ludis scaenicis publice celebratum est. Anno 175 a.C.n. una cum Marco Fulvio Nobiliore consul II fuit et de Liguribus triumphavit. Anno 173 *Xvir agris dandis* in Liguria et Gallia. Statua in Capitolio ei posita est.

Bibliographia
-------------

* "Carolus Ludovicus Elvers" in *Der Neue Pauly* vol. 1 (Stutgardiae: Metzler, 1996. ISBN 3-476-01471-1) col. 177–178.

Notae
-----

1. ↑  Titus Livius, *Ab urbe condita* XXXI 2,1-4; 18,1-4; Polybius, *Historiae* XVI 27; 34,1-7
2. ↑  Titus Livius, *Ab urbe condita* XXXIX 2,7-11
3. ↑  Titus Livius XL,52,1.
4. ↑  Valerius Maximus, *Factorum et dictorum memorabilium libri IX* III 1,1

|  |  |  |
| --- | --- | --- |
| Antecessores: **Gaius Livius M.f. Salinator et Marcus Valerius M.f. Messalla**  |  **Consul** 187 a.C.n.cumGaio Flaminio C.f. | Successores: **Spurius Postumius L.f. Albinus et Quintus Marcius L.f. Philippus**  |



|  |  |  |
| --- | --- | --- |
| Antecessores: **Gnaeus Cornelius Cn.f. Scipio Hispallus et Quintus Petillius Spurinus**  |  **Consul** 175 a.C.n.cumPublio Mucio Q.f. Scaevola | Successores: **Spurius Postumius A.f. Albinus Paullulus et Quintus Mucius Q.f. Scaevola**  |
**Opus** (Graece: Όποῦς, -ντος).(f. gen. *Opuntis*) fuit urbs Graeciae antiquae in regione Locridis in Graecia media.

Situs Locridis Opuntisque
-------------------------

Locris divisa erat in duas partes a montibus Parnasso et Callidromo separatas: *Locris Opuntia* vel orientalis ad Euboeam vergens, cuius urbs praecipua fuit Opus, et *Locris Ozolia* vel occidentalis ad Sinum Corinthium sita, cuius urbes praecipuae fuerunt Amphissa et Naupactus. 

Accuratus Opuntis urbis situs adhuc disputatur; prope sinum urbis Atalantae sita erat, sive a meridie Cyparissae hodiernae, sive prope Atalantam. Opunti, quae quidem non in litore iacebat, erat portus nomine Cyno.

Mythologia et historia
----------------------

Opus in mythologia Graeca patria Patrocli et arx regia Aiacis minoris est; iam ab Homero ter memoratur.

Diu imperio Atheniensium recta bello Peloponnesiaco se partibus Lacedaemoniorum adiunxit; postea domini saepe mutaverunt, donec sub dicionem Imperii Romani venit. Anno 426 a.C.n. Opus terrae motu deleta est. Anno 208 a.C.n. Attalus I rex Pergamenus urbem spoliavit. Anno 106 a.C.n. denuo terrae motu vexata est. Antiquitate posteriore Opus fuit sedes episcopalis. Saeculo decimo dioecesis non iam exstabat, cum urbs verisimilter nono saeculo ab incolis relicta esset, qui Atalantae sedes collocaverunt.

Homines noti
------------

* Philippus Opuntius, philosophus Platonicus saeculi quarti a.C.n.

Fontes
------

* Strabo, *Geographica* IX.4.2

Bibliographia
-------------

* John M. Fossey: *The Ancient Topography of Opountian Lokris*. Gieben, Amstelodami 1990

Notae
-----

1. ↑  *Ilias* 2,531; 18,326; 23,85
Wikidata Oppidum Marmorium
Res apud Vicidata repertae:
*Civitas*: Italia  
*Locus*: 43°57′0″N 10°11′0″E  
*Numerus incolarum*: 7 335  
*Zona horaria*: UTC+1, UTC+2  
Situs interretialis  
*Nomen officiale*: Forte dei Marmi
**Gestio**

*Procuratio superior*: Provincia Lucensis  

**Geographia**

*Superficies*: 8.88 chiliometrum quadratum  
*Territoria finitima*: Petrasancta, Mons Tiniosus, Sala Vetitia  

**Coniunctiones urbium**

*Urbes gemellae*: Haan, Iatrebecca  

**Tabula aut despectus**

Oppidum Marmorium: situsOppidum Marmorium: situs
Oppidum Marmorium
**Oppidum Marmorium** (Italiane: *Forte dei Marmi*) est oppidum Italiae et municipium, circiter 7 660 incolarum, in Tuscia regione, in Provincia Lucensi ac in Fossis Papirianis situm.

Insigne
-------

* Municipium Italiae*Municipium Italiae*

Geographia
----------

* Fossae Papirianae (*terra*),

Clari cives
-----------

### Nati

* Paula Ruffo Calabriae (nata anno 1937), Belgiae regina (1993-2013)

### Hic vixerunt

* Mina Anna Mazzini

Aedificia egregia
-----------------

* Arx lotharingica vel Oppidum lotharingicum

Ecclesia Catholica Romana
-------------------------

* Archidioecesis Pisana

Fractiones, vici et loci in municipio
-------------------------------------

### Fractiones

* Caranna,
* Roma Imperialis,
* Vaiana,
* Victoria Apuana,

Municipia finitima
------------------

* Mons Tiniosus (MS),
* Petra Sancta,
* Sala Vetitia.

Nexus interni
-------------

* Tuscia (*regio*),
* Provincia Lucensis,
* Fossae Papirianae (*terra*),
* Luca (*urbs*),
* Municipium Italiae.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Oppidum Marmorium** spectant. |

Pinacotheca
-----------

* Collocatio finium Municipii in Provincia Lucensi.Collocatio finium Municipii in Provincia Lucensi.
* Arx lotharingicaArx lotharingica
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

Signa astrologica in horologio Venetiarum designata.
**Signa astrologica**, sive **signa zodiaci** vel **signa zodiaca**, in astrologia Occidentali sunt duodecim regiones zodiaci, quaque triginta gradus anguli eclipticae lineae habentibus, ab aequinoctio vernali (una ex decussationibus eclipticae cum aequatore caelesti) incipientes, etiam Primum Punctum Arietis appellata, unde ordo signorum est:

* Aries
* Taurus
* Gemini
* Cancer
* Leo
* Virgo
* Libra
* Scorpio
* Sagittarius
* Capricornus
* Aquarius
* Pisces

Trivia
------

Labor haec signa eorumque seriem a vere incipientium ediscendi discipulis minuebatur hisce duobus versibus:

Súnt Ariés Taurús Geminí Cancér Leo Vírgo
Líbraque Scórpius Árcitenéns Caper Ámphora Písces.

Nexus interni
-------------

* Qualitas (astrologia)
*Haec pagina de de instituto ecclesiastico explicat. Si liturgiam ecclesiae vel monasteriorum quaeris, vide Divinum Officium.*

**Opus Dei,** vel toto nomine **Praelatura Sanctae Crucis et Operis Dei,** est institutio Ecclesiae Catholicae, qui sibi proponit ut laicis cultu auxilioque religioso operam det ut piam vitam in opere faciendo et familia ducere possint.

  

Sacerdos Iosephmaria Escrivá (1902–1975), institutionem anno 1928 Matriti condidit. Ex anno 1982 ea est praelatura personalis: praelatum habet qui non ad quoddam territorium ligatus est. Eiusmodi ordines a Concilio Vaticano II permittebantur. Iosephmaria Escrivá beatus proclamatus est anno 1992 a Papa Ioanni Paulo II, et decem annos post, sanctus. Secundum unum scriptorem (Allen), "Escrivá a multis deciebus centenis millibus hominum colitur."

Post mortem sancti Iosephmariae Escrivá, delectus est Álvarus del Portillo ad ei succedendum. Hodie, Praelatus Operis Dei est Xaverius Echevarría, et institutio illa recolligit circiter 85 000 homines et mulieres in cuncta terra.

Spiritualitas Operis Dei est spiritualitas libertatis filii Dei. Membris sunt absoluta libertas quod res pecuniarias et politicas. Doctrina huius institutionis docet omnes homines ad sanctitatem attingere posse si occursum cum Deo in ordinario labore quaerunt.

Ordo anno 2005 in lucem prolatus est fabula falsissima quae *Notae Leonardi Vincii* inscribitur et quam Daniel Brown narravit.

Notae
-----

1. ↑

Nexus quibus ordo seipsum describit
-----------------------------------

* Pagina Operis Dei Germanice
* Pagina Helvetica Operis Dei
* Operis Dei Italice Bollettino Romana.
* Index scriptorum Operis Dei et Iosephmariae Escrivá
* Rationes Operis Dei Latine (Statuta)#

Fontes
------

* Allen, John, Jr. 2005. *Opus Dei: an Objective Look Behind the Myths and Reality of the Most Controversial Force in the Catholic Church*, Doubleday Religion. ISBN 0-385-51449-2 — Online excerpts: Opus Dei: An Introduction, Chapter I: A Quick Overview of Opus Dei, Chapter 7: Opus Dei and Secrecy
Curia Madison Oppidi Civilis in Madison Oppido Civili Richland Comitatus Ohii.
Tabula Cattaraugus Comitatus Novi Eboraci ordinationem oppidorum civilium et municipiorum monstrat
Tabula Warren Comitatus Indianae (1877). Inter omnia oppida civilia, solum Pine Oppidum Civile cum oppido civili mensurato triginta sex sectiones habente accurate congruit.
**Oppidum civile** (Anglice *civil township*) est unitas gubernationis loci late in Civitatibus Foederatis adhibita, comitatui subiecta. Nomen *oppidum* tantum in Nova Anglia, Novo Eboraco, et Visconsinia adhibetur ad oppidum civile attingendum in civitatibus ubi idem valent. Certae curae et gradus autonomiae per civitates variant. Oppida civilia ab oppidis mensuratis distinguuntur, sed fines in civitatibus quibus sunt ambo genera gubernationis saepe congruunt, et comitatum omnino geographice iterum dividere possunt. Ministerium Census Civitatum Foederatarum oppida civilia divisiones civiles minores describit.

Collegium administrationis (nomen inter civitates variat) curis oppidi civilis et scribam aut fiduciarium plerumque procurat. Inter administratores oppidi civilis usitate sunt arbiter pacis, viarum curator, censor, viator, et agrimensor. Multa oppida civilia saeculo vicensimo administratorem vel procuratorem oppidi civilis magistratibus ut exsecutivus pro collegio adiecerunt. Nonnulla oppida civilia bibliothecas, officia civium seniorum, officia iuventutis, officia civium invalidorum, auxilium discriminum, et adeo officia coemeterii loci praebent.

Nexus interni
-------------

* Centum (divisio civitatis)
* Divisiones politicaa Civitatum Foederatarum
* Divisio civilis minor
* Oppidum civile diplomate constitutum
* Territorium non ordinatum

Nexus externi
-------------

* Consociatio Nationalis Oppidorum et Oppidorum Civilium, www.natat.org (National Association of Towns and Townships)
* Capitulum 8: Subdivisiones Comitatuum, www.census.gov (Ministerium Census Civitatum Foederatarum)
Wikidata Sigmundus Ehrmann
Res apud Vicidata repertae:Sigmundus Ehrmann: imagoSigmundus Ehrmann: imago
*Nativitas*: 24 Ianuarii 1952; Meursia  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae  
*Munus*: politicus  

**Consociatio**

*Factio*: Factio socialis democratica Germaniae  
*Religio*: Ecclesia Evangelica Germaniae, Lutheran Churches
**Familia**

*Coniunx*: unknown value  
*Proles*: unknown value  

**Memoria**

*Laurae*: Cross of the Order of Merit of the Federal Republic of Germany  

**Sigmundus** (Theod. *Siegmund*) **Ehrmann** (natus die 24 Ianuarii 1952 Meursiae) vir publicus Germanicus factionis SPD est.

Munus
-----

Postquam scholam finivit, Ehrmann ab anno 1968 tirocinium administrationis apud urbem Moers absolvit. Ad usque annum 2002 magister publicus apud urbem Meursiam operam dedit.

Cursus honorum
--------------

Ehrmann, qui ab anno 1970 sodalis factionis Socialis Democraticae est, anno 2002 primo legatus ad Dietam Foederalem Germaniae electus est atque ad hunc diem manet. Legatus praecipue rebus culturalibus operam dat. Annis 2004 - 2013 praeses suae factionis in urbe Meursia fuit. Tum valetudinis causa ab hoc magistratu se recessit.

Familia
-------

Ehrmann uxorem duxit atque filiam habet.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Siegmundum Ehrmann** spectant. |

* Curriculum vitae in pagina Dietae Foederalis
* Pagina personalis Siegmundi Ehrmann

Notae
-----

1. ↑  Der Westen die 2 Octobris 2013
Cenam domini Leonardus Vincius pinxit.
**Dies Cenae Domini** est dies Iovis ante pascham. Alia nomina Latina sunt *dies absolutionis* seu *dies indulgentiae*, *dies mandati* (confer Anglice *Maundy Thursday*), *dies azymorum*, *consecratio crismatis*, *quinta feria magna*, *quinta feria sacra*, *quinta feria alta*, in calendario ecclesiae Romanae "Feria V In Cena Domini", vel *dies iovis magnus*, *dies iovis sacer*, *dies iovis altus* postremo *dies absolutus* aut *dies viridium* (e Germanico verbo *Gründonnerstag*, ad litteram "dies Iovis viridis").

Dies Cenae Domini est primus dies tridui sacri.

Fama fert ecclesiarum campanas hoc die Romam volare reverturas die dominica paschali. Interim loco campanarum instrumentis ligneis dei cultus annuntiantur.

Ut sit feria Christiana numquam est feria rei publicae.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Cenam Domini Ultimam** spectant (Last Supper, Maundy Thursday). |

* Missale Romanum de festis mobilibus

Triduum Sacrum Paschale

|  |  |
| --- | --- |
|  |  |
| Dies Cenae Domini - Dies Passionis Domini - Sabbatum Sanctum - Dominica Resurrectionis Domini
*Vide etiam Calendarium Romanae Ecclesiae* |
|  |
Titulus editionis anni 1783
***The History of the Decline and Fall of the Roman Empire*** ("Historia ruinae et lapsus imperii Romani") est magnum opus ab Eduardo Gibbon scriptum, sex voluminibus annis ab 1776 ad 1789 editum. Gibbon historiam Romanam ab 180 usque ad 1453 narrat, causas occasus indagans.

Ratio Gibboniana
----------------

Secundum Gibbon, Imperium Romanum cecidit amissione moris maiorum causa. Romani erant debiles, defensioque finium imperii erat a barbari facta. Hi barbari erant sic numerosi ut imperium concidere possent. Gibbon sustinet Christianismum creavisse fidem vitam optimam esse post mortem, et hanc fidem fecisse Romanos nolle? pro imperio sacrificari. Gibbon etiam credebat pacifismum discessum spiritus martialis Romani contribuisse.

Nexus interni
-------------

* *Considérations sur les causes de la grandeur des Romains et de leur décadence*
* Occasus Imperii Romani

Nexus externi
-------------

* *The History of the Decline and Fall of the Roman Empire* apud *Project Gutenberg*
Horologium quattuor et viginti diei horarum numeris Romanis indicatarum Grenovici institutum.
Quamquam dies solaris 24 horis accurate correspondet, dies sideralis correspondet 23 horis, 56 minutis, 4.1 secundis.
**Dĭēs** (-ei, *m, aliquando f.*) est tempus quo planeta ulla (praecipue Tellus) se vertit. Quod planetae ipsi circum stellam moventur, diei species duae sunt: dies sideralis, in qua revolutionem totam ut sideribus remotis videtur fit; et dies solaris, in qua ut stellae propriae (ut gratia exempli Sol est terrae).

Hominibus dies solaris terrae divisa est in 24 horas, hora omnis in 60 minuta, minutum omne in 60 secunda. Hoc usu, dies sideralis terrae extendit tres et viginti horas et 56 minuta et 4.1 secunda. Diebus 365 et vix sex horis terra revolutionem totam circum solem facit, quod tempus annus nominatur.

Dies et nox
-----------

Saepe vulgo *dies* significat pars diei totius in qua sol lucet; pars in qua videri non potest nomine nox vocatur.

> In principio creavit Deus caelum et terram.. .. Dixitque Deus fiat lux, et facta est lux, et vidit Deus lucem quod esset bona et divisit lucem ac tenebras appellavitque lucem diem et tenebras noctem factumque est vespere et mane dies unus.—Genesis, Biblia Vulgata.
> 
> 

Vocabulum *diei* aetate antiqua etiam spatium inter binos solis occasus significabat. Quamobrem Vesper Sanctus est nostro temporis stylo 24 Decembris, quia dies nativitatis domini vel 25 Decembris vespere pridie olim coepit. Etiam nox Valpurgis incipit pridie Kalendas Maias, quo die ea sancta declarata est.

De diei duratione
-----------------

Astronomia inter diem solarem et diem sideralem distinguit, qui dies inter se differunt duratione temporale.

Notae
-----

1. ↑  Vocabulum *dies* est masculinum et etiam femininum, sed primum et in norma masculinum. Generi feminino, sensu die certa vel die statuta. In opere *Latin: Kulturen, historien, språket* Thori Janson, editio prima anni 2009, monet vocabulum "dies" in sequentia "Dies Irae" femininum esse.

Bibliographia
-------------

* Bureau International des Poids et Mesures, *The International System of Units (SI)*. 8a ed. Organisation Intergouvernementale de la Convention du Mètre, 2006

Nexus interni
-------------

* Annus
* Dies synodicus
* Hebdomas
* Index dierum
* Mensis
* Tempora anni

Mensura temporis: series paginarum brevium

|  |  |
| --- | --- |
|  |  |
| secundum • minutum • hora • dies • hebdomas • mensis • annus • lustrum • decennium • saeculum • millennium
*Systema Internationale • Dies hebdomadis • Menses* |
|  |
David Manners, Margarita Evans, Ioanna Blondell, Ina Claire pelliculae 1932 *The Greeks Had a Word for Them(en)* actores
***The Greeks had a word for it*** ("rei nomen iam dederunt Graeci") est locutio Anglica quo exprimitur impossibilitas rei alicuius Anglice nominandi eodemque tempore locupletatio vocabularii Graeci. Inventam esse dicitur a scriptrice scaenica Americana Zoa Akins. Illa anno 1930 comoediam *The Greeks Had a Word for It* docuit, protagonistis femininis tribus, olim saltatrices, speciem liberalitatis fingentes ut maritos divites sibi arrogarent. Qui ludus in pelliculam anno 1932 accommodatus est, titulo paulo mutato *The Greeks Had a Word for Them(en)* ("eis nomen iam dederunt Graeci"). Id quod monstratur tam Anglice quam Graece exprimi potest; suggeritur autem verba Anglica nefanda vel inurbana esse.

Contextu sexuali interdum oblito, eadem locutio recentius in titulos commentationum nonnumquam usurpata est:

* Ben Ames Williams, "The Greeks Had a Word for It" in *New England Journal of Medicine* vol. 233 (1945) pp. 427-432 Situs venalis
* A. A. Diamandopoulos, P. C. Goudas, "Cloning's not a new idea: the Greeks had a word for it centuries ago" in *Nature* vol. 408 (21 December 2000) p. 905
* Jack O’Brien, "The Greeks Had a Word for It" in *Tico Times* (27 Iulii 2007)

Nexus externi
-------------

* "What is the "It" the Greeks had a word for? And what does that saying come from?" (25 Septembris 2014) apud *This Day in Quotes*